Amerika laat val 'grootste bom' op Isis-tonnels - Maroela Media
Amerika laat val 'grootste bom' op Isis-tonnels
Argieffoto van die GBU-43B, of "Massive Ordnance Air Blast"-bom, Amerika se grootste nie-kernbom
Foto: Eglin-lugmagbasis via AP
Die Pentagon het Donderdag gesê hy het 'n groot bom in Afghanistan gebruik op 'n tonnelkompleks van die Islamitiese Staat in Nangarhar-provinsie.
Die GBU-43-bom, 'n "Massive Ordnance Air Blast"-bom (MOAB) en gevolglik ook bekend as die "Mother Of All Bombs", is om 19:32 (1502 GMT) op die tonnelkompleks laat val "as deel van voortgesette pogings om Isis-K in 2017 te verslaan", aldus die persverklaring.
"Die aanval is ontwerp om die risiko aan Afgaanse en Amerikaanse magte te minimaliseer deur skoonmaakoperasies in die gebied, terwyl die verwoesting van Isis-K-stryders en fasiliteite gemaksimaliseer word," lui die persverklaring wat 'n alternatiewe akroniem vir die Islamitiese Staat gebruik.
Die nagenoeg 10 000 kg MOAB-toestel word deur GPS gelei en is Amerika se grootste nie-kernbom. Dit ontplof voor dit die grond bereik om die ontploffingsradius te vergroot, berig Fox News.
Die weermag assesseer tans die skade, berig CNN.
Dit is nie Amerika se grootste konvensionele bom nie, berig The Guardian. Dit sal die "Massive Ordnance Penetrator GBU-57" wees.
Sien 'n video van die History Channel oor die bom en 'n proeflopie in 2003:
29 verkool in busongeluk
Maklam · 3 jare gelede
Mooi so Trump, jy is n probleemoplosser, jy doen in plaas van ewige praat soos ander politici.
Mooi so! Jy daag nie by 'n skietgeveg op met 'n knipmes nie.
trump is n wenner vir terrorisme hou so aan!
trUmp gaan volgens sekere post-leuen-bronne na bewering nog chemikaliee wat die vervaldatum nader op versoek van sy nuut gevonde opgezoopte hiperaktiewe vriende vinnig opgebruik of andersins moontlik 'n groot uitverkoping hou soos slim ryk sakemanne mos gereeld doen… Die Saoedi's lief glo Westerse wapen-winkels…. en ruil glo ook graag Arabier-resiesperde vir waarde…
E. Müller · 3 jare gelede
Volgens Edward Snowden van Wikileaks is dit die tonnels wat die CIA in die 1980's vir die taliban mujahedeen gebou het in Amerika se geveg teen Russiese besetting van Afghanistan. Die konstruksiemaatskappy was die Saudi Binladen Group, Osama Bin Laden se pa se maatskappy en Osama het help bou. Trump help eintlik vir ISIS. Ek voel maar jammer vir al die Afrikaners wat hul hoop en vertroue op Trump of enige ander mens sit. Vertrou op God!
Amper so vernietigend soos ons eie Zuma ongeleide balistiese misiel.
Na daai knal is die oorlewendes stokdoof…..
So Maroela Media – my EIE mense – wil julle REGTIG aan alle mense die geleentheid gee om hul menings te lug?